Diari Oficial de la Generalitat Valenciana


Sumari del DOGV 6144, del 13-11-2009 (2009/13264)

RESOLUCIÓ de 5 de novembre de 2009, de la Direcció General de Personal, per la qual convoca procediment de provisió de places i processos previs en el cos de mestres per a cobrir llocs vacants en centres públics d'Educació Infantil, Educació Primària, Educació Especial i primer cicle de l'Educació Secundària Obligatòria en instituts, departaments d'orientació en instituts i de centres de formació de persones adultes dependents de l'àmbit de gestió de la Conselleria d'Educació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6144

Data del DOGV
:   13-11-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/13799


Data del document
:   05-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 5 de novembre de 2009, de la Direcció General de Personal, per la qual convoca procediment de provisió de places i processos previs en el cos de mestres per a cobrir llocs vacants en centres públics d'Educació Infantil, Educació Primària, Educació Especial i primer cicle de l'Educació Secundària Obligatòria en instituts, departaments d'orientació en instituts i de centres de formació de persones adultes dependents de l'àmbit de gestió de la Conselleria d'Educació. [2009/13387]
La Llei Orgànica 2/2006, de 3 de maig, d'Educació, en la seua disposició addicional sext, apartat 4, determina que durant els cursos escolars en què no se celebren els concursos d'àmbit estatal a què es referix esta disposició, les diferents administracions educatives podran organitzar procediments de provisió referits a l'àmbit territorial, la gestió dels quals els corresponga i que estiguen destinats a la cobertura de les seues places, tot això sense perjuí que en qualsevol moment puguen realitzar processos de redistribució o de recol·locació dels seus efectius.
D'altra banda, en la disposició transitòria tercera d'esta es determina que, fins que no siguen desenrotllades les previsions contingudes en esta llei que afecten la mobilitat per mitjà de concursos de trasllats del personal funcionari dels cossos docents previstos en esta, la mobilitat s'ajustarà a la normativa vigent només entre en vigor. En la disposició transitòria onze s'establix que, en les matèries la regulació de les quals remeta l'esmentada llei a ulteriors disposicions reglamentàries, i sempre que estes no siguen dictades, seran aplicables, en cada cas, les normes d'este rang que ho eren des de la data d'entrada en vigor d'esta, sempre que no s'oposen al que disposa esta.
Celebrat durant el curs 2008/2009 el concurs de trasllats d'àmbit nacional, es considera convenient, a fi d'assegurar la cobertura dels llocs vacants que es determinen, així com per a garantir el dret a la mobilitat del personal funcionari del cos de mestres, convocar procediment de provisió per a cobrir les places vacants de les plantilles orgàniques dels centres previstes segons la planificació general educativa per al curs 2009/2010, d'acord amb el que disposa el Reial Decret 895/1989, de 14 de juliol (BOE de 20 de juliol), modificat pel Reial Decret 1664/1991, de 8 de novembre (BOE de 22 de novembre) i el Reial Decret 2112/1998, de 2 d'octubre (BOE de 6 octubre), pel qual es regulen els concursos de trasllats d'àmbit nacional per a la provisió de places corresponents als cossos docents, modificat pel Reial Decret 1964/2008, de 28 de novembre (BOE de 29 de novembre).
En aplicació de l'anterior, per mitjà d'este procediment es proveiran els llocs vacants, que en el seu moment determinarà la Conselleria d'Educació, assenyalats en l'article 8 del Reial Decret 895/1989, de 14 de juliol (BOE del 20 de juliol), modificat pel Reial Decret 1664/1991, de 8 de novembre (BOE del 22 de novembre) i en l'Orde del 19 d'abril de 1990, per la qual es crea el lloc de treball d'Educació General Bàsica: Educació Musical. Així mateix, s'oferixen les places vacants existents en el primer cicle d'Educació Secundària Obligatòria en instituts, les dels departaments d'orientació en instituts i les dels centres de formació de persones adultes.
De conformitat amb el que disposa la disposició transitòria primera de la Llei Orgànica 2/2006, de 3 de maig, d'Educació, només els mestres adscrits amb caràcter definitiu, en aplicació de la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu, a llocs dels dos primers cursos de l'Educació Secundària Obligatòria, podran exercir la mobilitat en relació amb les vacants que definisca cada administració educativa.
En la tramitació d'esta resolució s'ha complit el que preveu l'article 37 de la Llei 7/2007, de 12 d'abril, de l'Estatut Bàsic de l'Empleat Públic.
D'acord amb el que preveu la disposició addicional sexta de la Llei Orgànica 2/2006, de 3 de maig, d'Educació, i el que preveu l'article 11.6 del Decret 118/2007, de 27 de juliol, del Consell, pel qual aprova el Reglament Orgànic i Funcional de la Conselleria d'Educació, la Direcció General de Personal resol anunciar les següents convocatòries:
Primera
Convocatòria perquè els mestres, als quals es referix l'article 17 de l'Orde de 23 de gener de 1997, per la qual van quedar adscrits a llocs de treball dels establits en l'article 10.4 de la mencionada orde, puguen exercir el dret a obtindre, en ocasió de vacant, destí en un lloc de treball d'Educació Infantil o Primària del centre on estiguen adscrits, sempre que estiguen habilitats per a això (readscripció en centres).
Segona
Convocatòria perquè els mestres que es troben en algun dels supòsits previstos en l'article 18 del Reial Decret 895/1989, de 14 de juliol, modificat pel Reial Decret 2112/1998, de 2 d'octubre, puguen exercir el dret a obtindre destinació en una localitat o zona determinada (dret preferent).
Tercera
Convocatòria del procediment de provisió de places previst en la disposició addicional sexta de la Llei Orgànica 2/2006, de 3 de maig, d'Educació.
Convocatòria primera
Convocatòria perquè els mestres als quals es referix l'article 17 de l'Orde de 23 de gener de 1997, per la qual van quedar adscrits als llocs de treball establits en l'article 10.4 de la mencionada orde, puguen exercir el dret a obtindre, en ocasió de vacant, destinació en un lloc de treball d'Educació Infantil o Primària del centre on estiguen adscrits, sempre que hi siguen habilitats (readscripció en centres).
Bases
Primera. Participants
1.1. Podran participar en esta convocatòria, tant a vacants com a possibles resultes, el personal funcionari de carrera del cos de mestres que es trobe en el supòsit següent:
-Els que, segons el que preveu l'article 17 de l'Orde de 23 de gener de 1997, de la Conselleria de Cultura i Educació, per la qual es regula el procés d'adscripció del personal funcionari del cos de mestres als llocs de treball resultants de la nova ordenació del sistema educatiu, van quedar adscrits als llocs de treball establits en l'article 10.4 d'esta.
1.2. Queden exclosos de la participació en esta convocatòria els mestres que, després de l'adscripció en els esmentats llocs de treball, han obtingut destinació definitiva per qualsevol dels sistemes de provisió establits.
Segona. Prioritats
2.1. Per a l'obtenció de la destinació, la prioritat entre ells es determinarà per la major antiguitat com a definitiu en el centre. A estos efectes, també es computarà com a antiguitat en el centre el temps de permanència en comissió de servicis, servicis especials i altres situacions administratives que no comportaren pèrdua de la destinació definitiva.
Els mestres que tinguen destinació en un centre per desglossament o trasllat total o parcial d'un altre o transformació comptaran a l'efecte d'antiguitat en este la referida al seu centre d'origen. El mateix tractament es donarà als mestres als quals va ser suprimida la seua destinació immediatament anterior.
2.2. Quan existisquen diversos mestres amb idèntica antiguitat, la prioritat entre ells es determinarà pel nombre més gran d'anys de servicis efectius com a funcionari de carrera del cos de mestres i, en últim terme, la promoció d'ingrés més antiga i, dins d'esta, la major puntuació amb què va resultar seleccionat.
Tercera. Documentació requerida.
3.1. Junt amb la instància s'acompanyarà, a més de la documentació relacionada en les lletres a) i b) del punt 5 de la base quinta de les comunes a les convocatòries, la còpia de la resolució de l'adscripció als llocs establits en l'article 10.4 de l'Orde de 23 de gener de 1997, de la Conselleria de Cultura i Educació, per la qual es regula el procés d'adscripció del personal funcionari del cos de mestres als llocs de treball resultants de la nova ordenació del sistema educatiu.
Quarta. Antiguitat en el centre.
4.1. Els mestres que obtinguen un lloc de treball després de la resolució d'esta convocatòria conservaran l'antiguitat que tenien en el centre. S'anul·laran automàticament les seues peticions de les restants convocatòries establides en l'orde en què hagen participat, i se'ls considerarà decaiguts en el seu dret per esta modalitat en futurs concursos i procediments de provisió.
Convocatòria segona
Convocatòria perquè els mestres que es troben en algun dels supòsits previstos en l'article 18 del Reial Decret 895/1989, de 14 de juliol, modificat per la disposició derogatòria primera del Reial Decret 2112/1998, de 2 d'octubre, puguen exercir el dret a obtindre destinació en una localitat o zona determinada (dret preferent).
Bases
Primera. Participants
1.1. Tindran dret preferent, per una sola vegada i en ocasió de vacant, a obtindre destinació en una localitat o zona determinada, el personal funcionari de carrera del cos de mestres que es trobe en algun dels següents supòsits relacionats per orde de prioritat:
a) Els que, en virtut d'una resolució administrativa ferma, tinguen reconegut el dret a obtindre destinació en una localitat o recuperar-la on abans l'exercien.
b) Els mestres als quals se'ls haja suprimit el lloc de treball que exercien amb caràcter definitiu en la mateixa localitat. Entre els casos de supressió es comprendrà el de transformació del lloc de treball quan el titular no reunisca els requisits específics exigits en els articles 6 i 17 del Reial Decret 895/1989, de 14 de juliol, per a l'exercici d'este.
c) Els mestres de centres públics espanyols a l'estranger que hi hagen cessat pel transcurs del temps per al qual van ser adscrits, i els que el Reial Decret 1138/2002, de 31 d'octubre (BOE d'1 de novembre), reconeix el dret a ocupar, al seu retorn a Espanya, un lloc de treball en la localitat en què tingueren la seua destinació definitiva en el moment de produir-se el seu nomenament.
d) Els que, amb pèrdua de la plaça docent que exercien amb caràcter definitiu, van passar a exercir un altre lloc en l'administració, mantenint la seua situació de servici actiu en el cos de mestres, i sempre que hagen cessat en eixe últim lloc.
e) Els mestres en situació d'excedència per atenció de familiars prevista en l'article 89.4 de la Llei 7/2007, de 12 d'abril, de l'Estatut Bàsic de l'Empleat Públic, en el supòsit de la pèrdua del lloc de treball una vegada transcorregut el segon any.
Els mestres que es troben compresos en qualsevol dels apartats que s'ha fet referència hauran d'exercir este dret obligatòriament en la localitat de la qual hi provinga i, opcionalment, en qualsevol altra o altres localitats de la zona.
Abans de la resolució del procediment se'ls reservarà una localitat i una especialitat, d'acord amb l'orde de peticions assenyalat pels participants. L'adjudicació del centre concret es realitzarà amb la resta de participants de la convocatòria tercera.
1.2. Seran condicions prèvies, en tots els supòsits anteriors, per a exercir el dret preferent:
a) Que el dret a destinació en la localitat o zona es fonamente en un nomenament realitzat directament per a esta, per mitjà de procediment normal de provisió.
b) Que existisca un lloc de treball vacant o resulta en la localitat o localitats de la zona de què es tracte, sempre que s'estiga habilitat per al seu exercici.
1.3. Els mestres, si desitgen fer ús d'este dret preferent i fins que l'aconseguisquen, hauran de participar en totes les convocatòries que, a estos efectes, realitzen les administracions educatives. En cas contrari, si existix una vacant o resulta a la qual hagen pogut tindre accés, se'ls considerarà decaiguts en el seu dret. Tot això, sense perjuí del que, amb referència a estos mestres, es disposa en el Reial Decret 895/1989, de 14 de juliol, i en l'Orde de 23 de gener de 1997, de la Conselleria de Cultura i Educació.
Segona. Prioritats
2.1. La prioritat per a fer efectiu el dret preferent a una localitat o zona determinada estarà donada pel supòsit en què es troben compresos, segons l'orde de prelació establit en el punt 1 de la base primera d'esta convocatòria.
Quan existisquen diversos mestres dins d'un mateix grup, la prioritat entre ells es determinarà per la major puntuació derivada de l'aplicació del barem previst en l'annex I de la present resolució.
2.2. Obtingudes una localitat i una especialitat com a conseqüència de l'exercici del dret preferent, l'adjudicació del centre concret es realitzarà amb la resta de participants de la convocatòria tercera, i es determinaran les seues prioritats d'acord amb el barem establit.
Tercera. Exercici del dret preferent.
3.1. El dret preferent haurà d'exercir-se necessàriament a la localitat de què hi provinga i, si és el cas, a una altra o altres localitats de la zona de la qual dimana el dret, per totes les especialitats per a les quals s'estiga habilitat. No obstant això, podran exercir-lo, amb caràcter voluntari, per a aquelles vacants que tinguen la condició d'itinerant de la mateixa localitat o localitats.
Amb eixa finalitat, s'haurà de consignar, en el lloc corresponent, el codi de la localitat de què dimana el dret, i en cas de demanar una altra o unes altres localitats també s'haurà de consignar que sol·licita exercir el dret a zona. Així mateix, s'omplirà, per orde de preferència, totes les especialitats per a les que s'estiga habilitat. Esta preferència serà tinguda en compte a l'efecte de reserva de localitat i especialitat. En el supòsit de sol·licitar reserva de plaça per a especialitats que tinguen el requisit d'itinerant, es farà constar en les caselles que a este efecte figuren al costat de les especialitats.
Així mateix, per a l'obtenció de centre concret s'hauran de sol·licitar, per orde de preferència, tots els centres de la localitat, dels assenyalats en l'annex II, de la qual dimana el dret i, si és el cas, tots els centres de les localitats que desitge de la zona. En el supòsit de sol·licitar localitat, serà destinat a qualsevol centre d'esta en què existisca vacant. En cas de sol·licitar centres concrets, estos hauran d'anar agrupats per blocs homogenis de localitats. En cas contrari, l'administració els adscriurà d'ofici a un centre de la localitat. El mateix tractament es donarà en el supòsit en què voluntàriament s'haja obtingut reserva de plaça en l'especialitat que tinga la condició d'itinerant.
3.2. Als mestres compresos en els apartats a) i b) del punt 1 de la base primera d'esta convocatòria, que hi obtinguen destinació definitiva, se'ls comptarà, a l'efecte d'antiguitat en el nou centre, la generada en el seu centre d'origen.
Quarta. Documentació requerida
4.1. Junt amb la instància s'acompanyarà, a més de la documentació relacionada en el punt 5 de la base quinta de les comunes a les convocatòries, la còpia del document que acredite el seu dret a exercir el dret preferent a una localitat o zona determinada.
Convocatòria tercera
Convocatòria del procediment de provisió de places previst en la disposició addicional sexta de la Llei Orgànica 2/2006, de 3 de maig, d'Educació.
Bases
Primera. Objecte
1.1. El procediment consistirà en la provisió de llocs d'Educació Infantil, Educació Primària i primer cicle d'Ensenyança Secundària Obligatòria en instituts, departaments d'orientació en instituts i centres de formació de persones adultes, per centres i especialitats.
Segona. Participants
2.1. Participació voluntària.
Podran participar voluntàriament a les places oferides en esta convocatòria, el personal funcionari dependent de la Conselleria d'Educació de la Generalitat que es trobe en alguna de les situacions que s'indiquen a continuació:
a) El personal funcionari que es trobe en situació de servici actiu amb destinació definitiva, sempre que en finalitzar el present curs escolar hagen transcorregut, almenys, dos anys des de la presa de possessió de l'última destinació en centres dependents de la Conselleria d'Educació.
b) El personal funcionari que es trobe en situació de servicis especials declarada des de centres actualment dependents de la Conselleria d'Educació.
c) El personal funcionari que es trobe en situació d'excedència voluntària declarada des de centres actualment dependents de la Conselleria d'Educació.
Si es tracta dels supòsits d'excedència voluntària per interés particular o per agrupació familiar previstos en els apartats 2) i 3) de l'article 89.3 de la Llei 7/2007, de 12 d'abril, de l'Estatut Bàsic de l'Empleat Públic, només podran participar-hi si en finalitzar el present curs escolar han transcorregut dos anys des que van passar a esta situació.
d) El personal funcionari que es trobe en situació de suspensió declarada des de centres actualment dependents de la Conselleria d'Educació, sempre que en finalitzar el present curs escolar haja transcorregut el temps de duració de la sanció disciplinària de suspensió.
Als efectes previstos en este punt, es considerarà com a data de finalització del curs escolar la del 31 d'agost de 2010.
2.2. Participació forçosa.
Està obligat a participar-hi el personal funcionari dependent de la Conselleria d'Educació que es trobe en alguna de les situacions que s'indiquen a continuació:
a) El personal funcionari del cos a què es referix esta resolució que, tot i procedir de la situació d'excedència o suspensió de funcions, haja reingressat al servici actiu i haja obtingut, en virtut de l'esmentat reingrés, una destinació amb caràcter provisional en un centre dependent de la Conselleria d'Educació de la Generalitat, amb anterioritat a la data de publicació d'esta convocatòria.
El personal funcionari inclòs en el paràgraf anterior, en cas que no participe en la present convocatòria, o si en cas de participar-hi no sol·licita un nombre suficient de places, se li adjudicarà d'ofici destinació definitiva en les places que puga ocupar, segons les habilitacions de les quals siga titular, en un centre dependent de la Conselleria d'Educació. En el supòsit de no adjudicar-se-li cap destinació definitiva, romandrà en situació de destinació provisional en un centre dependent de la Conselleria d'Educació.
b) El personal funcionari que es trobe en la situació d'excedència forçosa o suspensió de funcions amb pèrdua del lloc de destinació i que una vegada complida la sanció no hi haja obtingut un reingrés provisional, i siga declarat en estes situacions des d'un centre dependent en l'actualitat de la Conselleria d'Educació.
c) El personal funcionari que tot i haver estat adscrit a places a l'exterior haja de reincorporar-se a l'àmbit de gestió de la Conselleria d'Educació en el curs 2010/2011, o que havent-se reincorporat en cursos anteriors no haja obtingut destinació definitiva.
Els mestres que desitgen exercitar el dret preferent a la localitat a què es referixen els articles 10.6 i 14.4 del Reial Decret 1138/2002, de 31 d'octubre, hauran de sol·licitar, de conformitat amb el que establix la present convocatòria, totes les places a les quals puguen optar en virtut de les especialitats de què siguen titulars corresponents als centres de la localitat en què van tindre la seu última destinació definitiva.
d) El personal funcionari que haja perdut la seua destinació definitiva en compliment de sentència o resolució de recurs, o per haver sigut suprimit expressament el lloc que exercia amb caràcter definitiu.
e) Els mestres amb destinació provisional que durant el curs 2009/2010 estiguen prestant servicis en centres dependents de la Conselleria d'Educació o en comissió de servicis en una altra administració educativa i mai no hagen obtingut destinació definitiva. Als mestres inclosos en este apartat que no hi participen, o en el supòsit que hi participen, però no sol·liciten un nombre suficient de places, se'ls adjudicarà d'ofici una destinació definitiva en llocs als quals puguen optar per les habilitacions de què siguen titulars en centres dependents de la Conselleria d'Educació.
En cas de no obtindre destinació definitiva, quedaran en situació de destinació provisional en centres dependents de la Conselleria d'Educació.
f) Aspirants seleccionats en el procediment selectiu convocat per Orde de 15 d'abril de 2008, de la Conselleria d'Educació (DOCV de 23.04.2008).
Estos participants sol·licitaran destinació en centres dependents de la Conselleria d'Educació, segons determina la convocatòria del procediment selectiu. L'adjudicació de destinació es farà tenint en compte la data de nomenament que figura en l'orde ministerial per la qual se'ls nomena funcionaris de carrera, a l'efecte de valoració de l'antiguitat prevista en l'apartat c) del barem.
Als mestres que no hi participen, o en el supòsit de participar i no sol·licitar un nombre suficient de centres, se'ls adjudicarà d'ofici destinació definitiva en llocs als quals puguen optar per les habilitacions de les quals siguen titulars en centres dependents de la Conselleria d'Educació.
En cas de no obtindre destinació definitiva, quedaran en situació de destinació provisional en centres dependents de la Conselleria d'Educació.
2.3. Els mestres amb destinació provisional, com a conseqüència del compliment de sentència o resolució de recurs, o de supressió dels llocs de treball que eren titulars, o del transcurs del temps per al qual van ser adscrits a llocs de treball docents en centres públics espanyols a l'estranger o a la funció d'inspecció educativa, de no participar en el procediment, seran destinats d'ofici en llocs als quals puguen optar per les habilitacions que tinguen reconegudes, en centres dependents de la Conselleria d'Educació.
Aquells que tot i complir amb l'obligació de participar-hi, no obtinguen destinació dels sol·licitats en les sis primeres convocatòries seran, així mateix, destinats d'ofici per la Conselleria d'Educació en la manera anteriorment esmentada.
2.4. Els procedents de la situació d'excedència forçosa, en cas de no participar en el procediment, seran declarats en la situació d'excedència voluntària, prevista en l'apartat 2 de l'article 89 de la Llei 7/2007, de 12 d'abril, de l'Estatut Bàsic de l'Empleat Públic.
En el supòsit de participar-hi i no aconseguir destinació dels sol·licitats en les tres primeres convocatòries, seran destinats d'ofici en llocs als quals puguen optar per les habilitacions que tinguen reconegudes en centres dependents de la Conselleria d'Educació.
2.5. Els procedents de la situació de suspensió de funcions que no hagueren obtingut reingrés provisional, en el cas de no participar en el procediment, seran declarats en la situació d'excedència voluntària per interés particular.
En el supòsit de participar-hi i no aconseguir destinació dels sol·licitats, seran destinats d'ofici en llocs als quals puguen optar per les habilitacions que tinguen reconegudes en centres dependents de la Conselleria d'Educació.
2.6. En tot cas, no serà procedent l'adjudicació d'ofici d'acord amb els punts anteriors, quan els mestres hagen obtingut destinació en concursos o en procediments de provisió de llocs no compresos en l'àmbit del Reial Decret 895/1989, de 14 de juliol.
Tercera. Dret de concurrència i/o consort.
3.1. S'entén per dret de concurrència i/o consort la possibilitat que diversos mestres amb destinació definitiva condicionen la seua voluntària participació en el procediment a l'obtenció de destinació en un o més centres o localitats d'una província determinada.
Este dret tindrà les peculiaritats següents:
- Les persones participants inclouran en les seues peticions centres o localitats d'una sola província, la mateixa per a cada grup de concurrents.
- El nombre de mestres que poden sol·licitar com a concurrents serà, com a màxim, de quatre, sent necessari que cada un dels sol·licitants presente instància per separat.
Si no obtenen destinació d'esta manera tots els mestres d'un mateix grup de concurrents, es consideraran desestimades les seues sol·licituds.
Quarta. Prioritats
4.1. L'orde de prioritat per a l'adjudicació dels llocs de treball estarà donat per la puntuació obtinguda, segons el barem que figura com a annex I de la present resolució.
Bases comunes a les convocatòries
Primera. Requisits específics per a l'exercici de determinats llocs.
1.1. A més dels requisits ressenyats en cada una de les convocatòries, per a poder sol·licitar llocs de:
Educació Infantil
Idioma estranger: Anglés.
Idioma estranger: Francés.
Educació Física
Música
Educació Especial, Pedagogia Terapèutica
Educació Especial, Audició i Llenguatge
Educació Primària
es requerirà acreditar, per mitjà de còpia de la certificació d'habilitació, estar en possessió d'algun dels requisits específics que, per a l'exercici d'estos, exigix l'article 17 del Reial Decret 895/1989, de 14 de juliol, en la seua redacció donada pel Reial Decret 1664/1991, de 8 de novembre, i l'Orde de 21 de febrer de 1992, del conseller de Cultura, Educació i Ciència (DOGV de 16.03.1992), per la qual es crea el lloc de treball d'Educació Musical en els col·legis públics d'Educació General Bàsica dependents de la Conselleria de Cultura i Educació de la Generalitat Valenciana.
La correspondència d'estes habilitacions amb els llocs que es convoquen és la següent:


1.2. Per a sol·licitar llocs del primer cicle d'Educació Secundària Obligatòria, els mestres acreditaran l'habilitació corresponent d'acord amb les següents equivalències establides en l'Orde de 23 de gener de 1997:
En virtut del que preveu la disposició transitòria primera de la Llei Orgànica 2/2006, de 3 de maig, només podran obtindre destinació en llocs de treball de primer cicle d'Educació Secundària Obligatòria en instituts, els participants que tinguen destinació definitiva en llocs de treball de primer cicle d'Educació Secundària Obligatòria en instituts com a conseqüència de l'adscripció (Orde de 23 de gener de 1997) o per concurs de trasllats o ser definitiu per adscripció en llocs de centres d'FPA per mitjà de la Resolució de 12 de desembre de 2005 (DOGV 23.12.2005).
1.3. Per a sol·licitar llocs de Formació de Persones Adultes, excepte els llocs de Primària, es requerirà acreditar les habilitacions corresponents i tindre destinació definitiva en llocs de treball de primer cicle d'Educació Secundària Obligatòria en instituts com a conseqüència de l'adscripció (Orde de 23 de gener de 1997) o per concurs de trasllats o ser definitiu per adscripció en llocs de centres de Formació de Persones Adultes, excepte els llocs de Primària, per mitjà de la Resolució de 12 de desembre de 2005 (DOGV 23.12.2005), i haurà d'utilitzar-se el codi específic d'especialitat, d'acord amb les instruccions que acompanyen la instància.
1.4. Per a poder sol·licitar llocs de treball de les especialitats anteriorment ressenyades serà necessari, si és el cas, acreditar per mitjà de còpia compulsada estar en possessió del Certificat de Capacitació o del Títol de Mestre de Valencià, que no serà necessari quan el concursant estiga habilitat en Filologia: Valencià. Tot això, sense perjuí del que establix la disposició addicional segona de l'Orde de 23 de gener de 1997, o haver sigut seleccionat en el procés selectiu posterior al Decret 62/2002, de 25 d'abril (DOGV de 02.05.2002).
1.5. A l'efecte del present concurs, només tindran validesa aquelles habilitacions que se sol·liciten abans de finalitzar el termini de presentació d'instàncies.
Així mateix, en el dit termini hauran de presentar la sol·licitud d'habilitació els aspirants seleccionats en el procediment selectiu convocat per Orde de 15 d'abril de 2008 (DOCV de 23.04.2008).
Per a l'especialitat d'Educació Primària creada per la disposició transitòria segona del Reial Decret 276/2007, de 23 de febrer, s'establixen els següents requisits específics:
Estar en possessió o en condicions d'obtindre alguna de les titulacions que a continuació es relacionen:
- Títol de mestre, especialitat Primària.
- Qualsevol títol de mestre que no tinga equivalència amb les actuals especialitats diferents de la de Primària.
Segona. Prioritat entre les convocatòries.
2.1. L'orde en què van relacionades les convocatòries implica una prelació en l'adjudicació de vacants i resultes a favor dels participants en cada una d'estes. Així, no podrà adjudicar-se un lloc a un mestre que participe en una de les convocatòries si hi ha algun sol·licitant en l'anterior amb millor dret. No obstant això, pel que fa a l'adjudicació d'un lloc concret de què facen efectiu el seu dret preferent a una localitat o zona determinada, es tindrà en compte el que disposa el punt 2 de la base segona de la convocatòria segona.
2.2. Serà compatible la concurrència simultània si es té dret a més d'una convocatòria, utilitzant una única instància. Les peticions s'atendran amb la prelació indicada en el punt anterior i, una vegada que s'haja obtingut destinació, no es tindran en compte les restants peticions.
Tercera. Prioritat en l'adjudicació de vacants en cada convocatòria.
3.1. Excepte les convocatòries primera i segona, que es resoldran amb els criteris que s'hi especifiquen, l'orde de prioritat per a l'adjudicació dels llocs de treball estarà donat per la puntuació obtinguda segons el barem que figura com a annex I de la present resolució.
3.2. El còmput dels servicis prestats en centres o llocs singulars classificats com a d'especial dificultat per tractar-se de difícil exercici, o de zona d'actuació educativa preferent, al qual es referix l'apartat b) de l'article 21 del Reial Decret 895/1989, de 14 de juliol, començarà, de conformitat amb allò que s'ha establit en la seua disposició final primera, a partir del curs 1990/1991. El còmput dels servicis prestats en centres o llocs singulars classificats amb posterioritat com a tals, començarà a partir de la publicació de la classificació.
3.3. Els mestres que tenen la destinació definitiva en un centre per desglossament o trasllat total o parcial d'un altre, comptaran, a l'efecte de permanència ininterrompuda prevista en l'apartat a) del barem, amb la referida al seu centre d'origen.
3.4. Per a la valoració dels mèrits del barem al·legats pels concursants, en cada direcció territorial d'Educació es constituiran les comissions que siguen necessàries atenent el nombre de sol·licituds, les quals estaran formades pels següents membres designats per la Direcció General de Personal:
- Un inspector o inspectora del Servici d'Inspecció Educativa de la direcció territorial corresponent, que actuarà com a president o presidenta.
- Quatre funcionaris docents dependents de la Direcció Territorial d'Educació, els quals actuaran com a vocals. Corresponen les funcions de secretari o secretària al vocal de menor edat.
Els membres de les comissions estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Els membres de les comissions hauran de pertànyer a un grup de titulació igual o superior a l'exigit per als llocs convocats.
3.5. En cas que es produïren empats en el total de les puntuacions, estos es resoldran atenent successivament la major puntuació en cada un dels apartats del barem conformement a l'orde en què hi apareixen. Si persistix l'empat, caldrà ajustar-se a la puntuació obtinguda en els distints subapartats per l'orde igualment en què apareixen en el barem. En ambdós casos, la puntuació que es considere en cada apartat no podrà excedir la puntuació màxima establida per a cada un d'ells en el barem, ni en el supòsit dels subapartats la que corresponga, com a màxim, a l'apartat en què es troben inclosos. Si a l'aplicar estos criteris, en algun o alguns dels subapartats s'aconseguix la màxima puntuació atorgada a l'apartat a què pertany, no es consideraran les puntuacions de la resta de subapartats. S'utilitzarà successivament com a últim criteri de desempat, si cal, l'any en què es va convocar el procediment selectiu a través del qual es va ingressar en el cos i la puntuació amb què va resultar seleccionat.
Quarta. Vacants
4.1. Les vacants a proveir en les convocatòries relacionades per centres es faran públiques en el Diari Oficial de la Comunitat Valenciana prèviament a la resolució de les mencionades convocatòries.
Entre les esmentades vacants s'inclouran, almenys, les que es produïsquen fins al 31 de desembre de 2009 i seran incrementades amb les que resulten de la resolució de totes les convocatòries sempre que, en tot cas, la necessitat d'estes estiga prevista en la planificació educativa. No s'inclouran en el present procediment les possibles vacants que puguen originar-se en virtut dels procediments que puoguen convocar durant este curs el Ministeri d'Educació i les administracions educatives de les comunitats autònomes que es troben en el ple exercici de les competències en matèria educativa.
Totes les vacants a què es fa referència en este punt hauran de correspondre a llocs de treball d'Educació Infantil, Primària i primer cicle d'Educació Secundària Obligatòria en instituts, departaments d'orientació en instituts i de centres de formació de persones adultes, la necessitat de les quals estiga prevista en la planificació escolar.
Les vacants o resultes que tinguen caràcter itinerant, seran en tot cas de petició i adjudicació voluntària.
Quinta. Sol·licitud
5.1. Els qui desitgen prendre part en esta convocatòria, hauran de presentar una instància, d'acord amb el model oficial, que els serà facilitada en les direccions territorials d'Educació.
5.2 Els interessats hauran d'acompanyar, junt amb la sol·licitud, un full d'aportació de mèrits segons el model que s'adjunta com a annex VII.
5.3. La dita sol·licitud es dirigirà, junt amb la resta de documentació, al director general de Personal de la Conselleria d'Educació, i podrà presentar-se en els registres de les direccions territorials d'Educació o en qualsevol oficina a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'opte per presentar sol·licitud en una oficina de correus, es farà en un sobre obert perquè la dita sol·licitud siga datada i segellada abans de certificar-se. Si no és així, no podrà considerar-se com a presentada en eixa data.
5.4. Qualsevol dada omesa o consignada erròniament per l'interessat no podrà ser invocada per este a l'efecte de futures reclamacions, ni considerar per este motiu lesionats els seus interessos i els seus drets.
5.5. La instància anirà acompanyada de:
a) Una còpia compulsada de la certificació d'habilitació expedida per l'administració educativa corresponent o la sol·licitud d'esta.
b) Documentació acreditativa que el centre en què té la seu destinació rep la classificació d'especial dificultat per tractar-se de difícil exercici als efectes previstos en els articles 21 i 22 del Reial Decret 895/1989, de 14 de juliol.
c) Documentació acreditativa dels cursos de perfeccionament impartits o superats, d'estar en possessió d'una altra o altres especialitats del cos de mestres diferents de la d'ingrés en este, adquirides a través del procediment previst en els Reials Decrets 850/1993, de 4 de juny; 334/2004, de 27 de febrer; i 276/2007, de 23 de febrer (BOE de 02.03.2007), de les titulacions acadèmiques diferents de les al·legades per a l'ingrés en el cos, i els exemplars corresponents a les publicacions, per tal que siguen valorats.
La Conselleria d'Educació incorporarà d'ofici els mèrits dels apartats a), c), d) i g.2) que consten en el registre de personal docent.
Pel que fa als cursos de perfeccionament, haurà de constar-hi inexcusablement el nombre d'hores de duració del curs o dels cursos. Aquells en què no es fa menció d'esta circumstància, no tindran cap valor a l'efecte de baremaar-los.
Per a obtindre puntuació per les titulacions universitàries de caràcter oficial, haurà de presentar-se fotocòpia corresponent del títol al·legat per a l'ingrés en el cos i tots els altres que s'hi presenten com a mèrits.
A fi de ser puntuades les titulacions de primer cicle, serà necessari presentar fotocòpia del títol de diplomat o, si és el cas, una certificació acadèmica personal en la qual es faça constar que s'han cursat i superat totes les assignatures corresponents als tres primers cursos de què consta una llicenciatura, enginyeria o arquitectura, no entenent-se com a titulació de primer cicle la superació del curs d'adaptació.
La presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació de segon cicle.
d) Còpia compulsada que acredite estar en possessió del Certificat de Capacitació o del Títol de Mestre de Valencià. Este requisit no serà necessari quan el concursant estiga habilitat en Filologia: Valencià.
5.6. Amb la finalitat de reduir i simplificar els tràmits administratius que han de realitzar els concursants, els funcionaris dependents de la Conselleria d'Educació que hagen participat en el concurs de trasllats convocat mitjançant una Resolució de 4 de desembre de 2008, no hauran d'acreditar cap dels mèrits llavors al·legats i justificats. Estos participants hauran d'aportar, únicament, la documentació dels mèrits llavors no al·legats o no justificats degudament o, si és el cas, la documentació corresponent als mèrits perfeccionats després del 2 de gener de 2009, data de finalització del termini de presentació d'instàncies del mencionat concurs.
Els participants podran optar per fer valdre en el present procediment la baremació que van obtindre en este, manifestant-lo expressament en l'imprés de l'annex VII en el qual únicament relacionaran els mèrits ara al·legats i aportats.
Els participants que no realitzen l'opció anterior podran optar per la valoració dels seus mèrits, d'acord amb la documentació acreditativa d'estos al·legats llavors i no retirats, i els han de manifestar expressament en l'imprés de l'annex VII, en el qual relacionen únicament els mèrits ara al·legats i aportats. A estos participants se'ls avaluaran novament tots els mèrits.
En totes les modalitats establides en els apartats a), b) i c) de l'annex VII, no serà necessària la justificació dels nous mèrits mencionats a l'apartat 1.2 (antiguitat) del barem de mèrits.
5.7. Els participants que no van participar en el concurs esmentat anteriorment hauran d'aportar tota la documentació justificativa per a la valoració de mèrits a què es fa referència en l'annex I, excepte el full de servicis, el qual serà aportat per l'administració.
A fi de simplificar els tràmits administratius que es veuen obligats a realitzar els participants en els concursos de trasllats, la documentació presentada per estos en la present convocatòria, així com la baremació que els corresponga, serà registrada informàticament a fi d'evitar presentar-la en futures convocatòries.
Sexta. Termini i condicions
6.1. El termini de presentació d'instàncies i documentació per a totes les convocatòries que es publiquen amb la present resolució serà de quinze dies hàbils a comptar de l'endemà de la publicació d'esta resolució en el Diari Oficial de la Comunitat Valenciana.
6.2. Totes les condicions que s'exigixen en estes convocatòries i els mèrits que al·leguen els concursants han de complir-se o ser reconeguts en la data de finalització del termini de presentació de les instàncies, i s'acreditaran documentalment amb la instància de participació.
6.3. No seran tinguts en compte els mèrits no invocats en les sol·licituds, ni tampoc aquells que no es justifiquen documentalment durant el termini de presentació d'estes.
6.4. Podrà ser anul·lada la destinació obtinguda per qualsevol participant que no s'haja ajustat a les bases del present procediment, en aplicació de l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre).
6.5. És requisit imprescindible en qualsevol de les convocatòries per a sol·licitar i ser adjudicat un lloc determinat, trobar-se'n habilitat per a l'exercici i posseir, si és el cas, el requisit lingüístic del lloc, sense perjuí del que preveu la disposició addicional segona de l'Orde de 23 gener de 1997, o haver sigut seleccionat en el procés selectiu convocat per la Conselleria d'Educació després del Decret 62/2002, de 25 d'abril (DOGV 02.10.2002).
6.6. La circumstància de trobar-se en possessió dels requisits específics per a l'exercici de determinats llocs de treball, que exigix l'article 17 del Reial Decret 895/1989, de 14 de juliol, en la seua redacció establida pel Reial Decret 1664/1991, de 8 de novembre, i l'Orde de 21 de febrer de 1992, de la Conselleria de Cultura, Educació i Ciència, s'acreditarà per mitjà de la certificació d'habilitació expedida per l'administració educativa corresponent, excepte en el cas de llocs de treball d'Educació Primària, Educació Musical, el certificat d'habilitació del qual haurà de ser expedit per la corresponent direcció territorial d'Educació.
6.7. Els mestres que concórreguen al procediment des de la situació d'excedència, en cas d'obtindre destinació, estaran obligats a presentar en la direcció territorial d'Educació de què depenga el centre obtingut, i abans de la presa de possessió, la documentació següent: còpia de la resolució per la qual es declara la situació d'excedència i la declaració jurada o promesa de no trobar-se separat per mitjà d'expedient disciplinari de cap cos o escala de qualsevol de les administracions públiques, ni trobar-se inhabilitat per a l'exercici de les funcions públiques.
Aquells mestres que no aconseguisquen justificar els requisits exigits per al reingrés, no podran prendre possessió de la destinació obtinguda en el procediment, quedant l'esmentada plaça com a resulta per a ser proveïda en el pròxim procediment que es convoque. D'ambdós supòsits hauran de donar compte els directors territorials a la Direcció General de Personal.
6.8. Els que participen en estes convocatòries i sol·liciten i obtinguen l'excedència en el transcurs de la seua resolució, o cessen en el servici actiu per qualsevol altra causa, es consideraran com a excedents o cessants en la plaça que els hi corresponga, d'esta manera queda esta com a resulta per a proveir-la segons corresponga.
6.9. Els mestres que obtinguen plaça en estes convocatòries i durant la seua tramitació hagen permutat les seues destinacions, estaran obligats a prendre possessió del lloc per al qual han sigut nomenats, s'anul·larà la permuta que se'ls haja concedit.
Sèptima. Tramitació
7.1. Les direccions territorials d'Educació de cada província tramitaran les sol·licituds del personal que preste servicis en el seu àmbit de gestió, excepte en el supòsit de funcionaris adscrits en comissió de servicis, les sol·licituds del qual seran tramitades per la direcció territorial d'Educació de la província en què tinga la seua destinació definitiva.
Les direccions territorials d'Educació que reben instàncies la tramitació de les quals corresponga a qualsevol altra direcció territorial, procediran segons el que preveu el punt 2 de l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
7.2. Les direccions territorials exposaran en el tauler d'anuncis i en la pàgina web de la Conselleria d'Educació (http://www.edu.gva.es) les relacions següents:
a) Relació de participants en la convocatòria per als mestres que van optar pel que preveu l'Orde de 23 de gener de 1997 i van quedar adscrits a llocs dels establits en l'article 10.4 de l'esmentada orde.
b) Relació de les persones participants en la convocatòria per a l'exercici del dret preferent, ordenades per grups segons la prioritat assenyalada en el punt 1 de la base primera de la convocatòria segona. En esta relació es farà menció expressa de la puntuació que, segons els apartats del barem, correspon a cada un dels participants.
c) Relació dels participants en el procediment de provisió, amb expressió de la puntuació que els correspon per cada un dels apartats i subapartats del barem.
d) Relació d'exclosos amb indicació del motiu d'exclusió.
Després de la dita publicació, s'obrirà un termini de set dies hàbils per a formular, si és el cas, reclamacions.
7.3. Finalitzat l'esmentat termini, les direccions territorials exposaran en el tauler d'anuncis i en la pàgina web de la Conselleria d'Educació (http://www.edu.gva.es) les rectificacions que pertoquen. Contra estes, no serà procedent cap reclamació.
7.4. Durant la segona quinzena del mes de gener de 2010, s'obrirà un termini de cinc dies hàbils perquè els participants sol·liciten via telemàtica les seues peticions.
El nombre de peticions que cada participant podrà sol·licitar, concórrega per una sola o per diverses convocatòries, no podrà excedir les 300.
A l'efecte d'obtenció d'una plaça, els participants consignaran els codis de centres o localitats i tipus de places que sol·liciten per orde de preferència i que figuren en els annexos de la present resolució.
Les peticions poden fer-se en un centre concret o localitat, i són compatibles ambdós modalitats. En este últim cas, s'adjudicarà el primer centre de la localitat amb vacant o resulta en el mateix orde en què apareixen en els annexos II al V. Si es demana més d'un lloc-especialitat d'un mateix centre o localitat, caldrà repetir el centre o la localitat tantes vegades com els llocs sol·licitats.
No obstant això, a fi de simplificar i facilitar els participants la realització de les seues peticions, els interessats que desitgen sol·licitar tots els centres corresponents a una localitat podran, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat i lloc-especialitat, entenent-se, en este cas, que sol·liciten tots els centres de la localitat que es tracte en el mateix orde de preferència amb què apareixen publicats en l'annex corresponent de la convocatòria i sempre referits als centres que apareixen en eixe annex.
Si quant a tots els centres d'una localitat es desitja sol·licitar-ne algun o alguns prioritàriament, estos centres podran consignar-se com a peticions individualitzades per orde de preferència i a continuació consignar el codi corresponent a la localitat i lloc-especialitat, considerant incorporats a les seues peticions la resta de centres en el mateix orde en què apareixen publicats en l'annex corresponent de la convocatòria.
Si els llocs que se sol·liciten tenen caràcter d'itinerant, haurà de fer-se constar esta circumstància en la casella corresponent.
En cas de disparitat entre el codi del centre i el de la província, caldrà ajustar-se exclusivament al número de codi del centre, sense que en càpia cap revisió ulterior.
Quan els codis estiguen incomplets o no es col·loquen les dades en la casella corresponent, es consideraran no inclosos en la petició, perdent el participant tot dret a estos.
En cas que es presente en termini i forma més d'una sol·licitud de peticions, només es tindrà en compte l'última presentada.
Finalitzat el termini de presentació de sol·licitud de peticions, per cap concepte es podrà alterar la petició, ni encara que es tracte de l'orde de prelació dels llocs sol·licitats.
Amb la finalitat que els participants en estes convocatòries puguen realitzar les seues peticions, s'adjunten a la present resolució els següents annexos:
- Annex II i III: Relació de centres existents en les diferents zones educatives compreses en l'àmbit de gestió de la Conselleria d'Educació.
- Annex IV: Relació d'aularis pertanyents als col·legis rurals agrupats (CRA) que compten amb llocs de caràcter itinerant.
- Annex V: Relació de centres de formació de persones adultes.
7.5. Les direccions territorials d'Educació constituiran amb les peticions les carpetes-informe dels sol·licitants, ordenades de la manera següent:
a) Relació de participants en la convocatòria per als mestres que van optar-hi pel que preveu l'Orde de 23 de gener de 1997, i van quedar adscrits a llocs dels establits en l'article 10.4 de l'esmentada orde.
b) Relació de participants en la convocatòria per a l'exercici del dret preferent a la localitat o zona, ordenades per grups, segons la prioritat assenyalada en el punt 1 de la base primera de la convocatòria segona.
c) Relació de participants en el procediment ordenats alfabèticament per cognoms.
7.6. La documentació sobre publicacions haurà de romandre en possessió de les comissions de valoració respectives, les quals seran les competents per a resoldre les reclamacions a la resolució provisional que impugnen les valoracions efectuades.
7.7. Per cada sol·licitud, els directors territorials ompliran una carpeta-informe en què certificaran:
- La veracitat de les dades que hi conté.
- El temps de permanència del sol·licitant en el centre en què es troba amb destinació definitiva, expressat en anys i mesos.
- El temps de servicis en el cos de mestres, més el que li corresponga computar per la prestació de servicis provisionalment en un altre.
- El temps de servicis en centre de difícil exercici o escola rural.
El detall i resum de la puntuació per cada concepte constarà en l'informe. En la part corresponent de la instància, i en la part inferior dreta de la portada d'esta, constarà el total de la puntuació. Es consignarà igualment en el seu lloc el número de registre personal.
7.8. Les direccions territorials elaboraran una relació dels mestres que, tot i estar obligats a participar en el procediment, no hagen presentat sol·licitud, especificant-hi la situació, causa i qualsevol altre aspecte pertinent.
Octava. Publicació de vacants, adjudicació de destinacions i presa de possessió.
8.1. La Direcció General de Personal resoldrà tots els dubtes que se susciten en el desenrotllament del que disposa la present resolució, ordenarà la publicació de vacants que corresponga proveir, adjudicarà provisionalment les destinacions, concedirà un termini de set dies hàbils per a les reclamacions i desestimacions, i, finalment, elevarà a definitius els nomenaments, els quals seran resolts per la mateixa resolució, que serà objecte de publicació en el Diari Oficial de la Comunitat Valenciana, que considerarà amb això efectuada la notificació, a tots els efectes, als participants als quals afecte esta.
8.2. Les destinacions adjudicades en la resolució definitiva de les convocatòries seran irrenunciables, llevat que havent participat i obtingut destinació en els procediments que puguen convocar-se per altres administracions educatives en l'exercici de competències plenes en matèria d'educació, es consigne la renúncia a la destinació obtinguda amb anterioritat al 31 de juliol de 2010.
8.3. La presa de possessió de la nova destinació tindrà lloc el primer dia de setembre de 2010, i se cessarà en la destinació de procedència l'últim dia d'agost.
Contra la present resolució que, d'acord amb el que preveu l'article 109 de la Llei 30/1992, de 26 de novembre, en la seua redacció fixada per mitjà de la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Personal en el termini d'un mes a comptar de l'endemà de ser publicada, o interposar directament un recurs contenciós administratiu davant del Jutjat del Contenciós Administratiu de València en el termini de dos mesos a comptar a partir de l'endemà de ser publicada.
València, 5 de novembre de 2009.- El director general de Personal: David Barelles Adsuara.
ANNEX I
Barem de prioritats a aplicar en la convocatòria de concurs
de trasllats d'àmbit autonòmic en el cos de mestres.
Mèrits
a) Temps de permanència ininterrompuda, com a funcionari de carrera amb destinació definitiva en el centre des del qual es participa.
1. Pel primer, segon i tercer any: 1,0000 punt per any
Pel quart any: 2,0000 punts
Pel quint any: 3,0000 punts
Pel sext, sèptim, octau, nové i desé any: 4,0000 punts per any
Per l'onzé i següents: 2,0000 punts per any
Les fraccions d'any es computaran de la manera següent:
Fracció de 6 mesos o superior, com un any complet. Fracció inferior a 6 mesos, no es computa.
2. Per als mestres amb destinació definitiva en una plaça docent de caràcter singular, la puntuació d'este apartat estarà donada pel temps de permanència ininterrompuda en la plaça des de la qual se sol·licita.
3. Per als mestres en adscripció temporal en centres públics espanyols a l'estranger, en adscripció a la funció d'Inspecció Educativa, o en supòsits anàlegs, la puntuació d'este apartat estarà donada pel temps de permanència ininterrompuda en la dita adscripció. Este mateix criteri se seguirà amb aquells mestres que van ser nomenats per a llocs o altres servicis d'investigació i suport a la docència de l'administració educativa, sempre que el nomenament haja suposat la pèrdua de la seua destinació docent anterior.
Quan hagen cessat en la seua adscripció i s'incorporen com a provisionals a la seua província d'origen o, si és el cas, a l'àmbit territorial que determine l'administració educativa corresponent, de conformitat amb l'article 25 del Reial Decret 895/89, de 14 de juliol, es considerarà com a centre des del qual es participa, a l'efecte del concurs de trasllats, la destinació exercida en adscripció, a la qual s'acumularan, si és el cas, els servicis prestats provisionalment, amb posterioritat en qualsevol altre centre.
4.1. Per als mestres que participen en el concurs des de la situació de provisionalitat per haver-se'ls suprimit la unitat o la plaça que estaven exercint amb caràcter definitiu, per haver perdut la seua destinació en compliment de sentència o resolució de recurs, o per provindre de la situació d'excedència forçosa, es considerarà com a centre des del qual participen, amb la finalitat de determinar els servicis a què es referix este apartat, l'últim del qual amb caràcter definitiu, a què s'acumularan, si és el cas, els prestats provisionalment, amb posterioritat, en qualsevol altre centre.
Tindran dret, a més, que se'ls acumulen al centre de procedència els servicis prestats amb caràcter definitiu en el centre immediatament anterior. Per al cas de mestres afectats per supressions consecutives de places, eixa acumulació comprendrà els servicis prestats amb caràcter definitiu en els centres que successivament els van ser suprimits.
En cas que el mestre afectat no haja exercit una altra destinació definitiva, tindrà dret a què se li acumule, als efectes assenyalats, la puntuació corresponent a l'apartat c) del barem.
4.2. El que disposa el subapartat anterior serà igualment aplicable al personal funcionari que participe en el concurs per haver perdut la seua destinació en compliment d'una sanció disciplinària de trasllat amb canvi de residència.
5. Els mestres que es troben prestant servicis en la primera destinació definitiva obtinguda després d'haver-se'ls suprimit la plaça de què eren titulars, tindran dret a què se'ls consideren com a prestats en el centre des del qual concursen els servicis que acrediten en el centre en què se li va suprimir la plaça i, si és el cas, els prestats amb caràcter provisional després de l'esmentada supressió. Este mateix criteri s'aplicarà als qui es troben prestant servicis en la primera destinació definitiva obtinguda després d'haver perdut la seua destinació per compliment de sentència o resolució de recurs, o per provindre de la situació d'excedència forçosa.
6. Els mestres que participen des de la seua primera destinació definitiva obtinguda per concurs, a la qual van acudir des de la situació de provisionalitat de nou ingrés, podran optar que se'ls aplique, en lloc de l'apartat a) del barem, la puntuació corresponent a l'apartat c) d'este, i se'ls consideraran, en este cas, com a provisionals tots els anys de servici.
b) Temps de permanència ininterrompuda amb destinació definitiva en el centre o plaça de caràcter singular des del qual se sol·licita quan hagen sigut classificats d'especial dificultat per tractar-se de difícil exercici.
1. Quan la plaça des de la qual es participa tinga la qualificació d'especial dificultat per tractar-se de difícil exercici, s'afegirà a la de l'anterior apartat a) la puntuació següent:
Pel primer, segon i tercer any: 0,5000 punts per any
Pel quart any: 1,0000 punt
Pel quint any: 1,5000 punts
Pel sext, sèptim, octau, nové i desé any: 2,0000 punts per any
Per l'onzé i següents: 1,0000 punt per any
Les fraccions d'any es computaran de la manera següent:
Fracció de 6 mesos o superior, com un any complet.
Fracció inferior a 6 mesos, no es computa.
No es computarà, a estos efectes, el temps que s'ha romàs fora del centre en situació de servicis especials, en comissió de servicis i amb llicències per estudis o en supòsits anàlegs.
2. En els casos de supressió de la plaça o pèrdua d'esta per compliment de sentència o recurs, o per provindre de la situació d'excedència forçosa, s'aplicaran els mateixos criteris assenyalats per a estos supòsits en l'apartat a) anterior.
Documentació justificativa: Full de servicis certificat per l'òrgan competent de la corresponent administració educativa i certificació expedida per l'administració educativa competent acreditativa que el centre de la seua destinació està classificat d'especial dificultat per tractar-se de difícil exercici, o, si és el cas, aportació dels servicis d'ofici per l'administració educativa que així ho determine.
c) Temps transcorregut en situació de provisionalitat pel personal funcionari de carrera que mai no ha obtingut destinació definitiva.
Per cada any de servici, fins que obtinguen la propietat definitiva: 1,0000 punt.
Les fraccions d'any es computaran a raó de 0,0833 punts per cada mes complet.
Els servicis d'esta classe prestats en centres o places classificades d'especial dificultat per tractar-se de difícil exercici donaran dret, a més, a la puntuació establida en l'apartat b) del present barem.
d) Anys de servici actiu com a funcionari de carrera en el cos de mestres.
Per cada any de servici: 1,0000 punt
Les fraccions d'any es computaran a raó de 0,0833 punts per cada mes complet.
e) Formació i perfeccionament: màxim 3,5000 punts.
A l'efecte d'este apartat, se sumaran les hores, o si és el cas, els crèdits de tots els cursos, i no es puntuaran la resta del nombre d'hores inferiors a deu.
Si no hi consta una altra cosa, quan els cursos estiguen expressats en crèdits s'entendrà que cada crèdit equival a deu hores.
Este apartat només considerarà els cursos que versen sobre especialitats pròpies del cos de mestres, sobre aspectes científics, didàctics o d'organització escolar, tots ells relacionats amb activitats pròpies d'este, o amb les noves tecnologies aplicades a l'educació.
e.1) Cursos impartits. Per participar, en qualitat de ponent, professor o dirigir, coordinar o tutoritzar cursos de formació permanent (entesos en les seues distintes modalitats: grups de treball, seminaris, grups de formació en centres, cursets, etc.) convocats pel Ministeri d'Educació, per les administracions educatives de les comunitats autònomes, per institucions sense ànim de lucre que hagen sigut homologades o reconegudes per estes mateixes administracions educatives, així com els convocats per les universitats: 0,1000 punts per cada 10 hores acreditades: Màxim 1,0000 punt.
Documentació justificativa: Certificat d'estos en què conste de manera expressa el nombre d'hores de duració del curs. En el cas dels organitzats per les institucions sense ànim de lucre, haurà d'acreditar-se fefaentment el reconeixement o l'homologació.
e.2) Cursos superats. Per l'assistència a cursos de formació permanent del professorat (entesos com s'assenyala en el punt anterior) convocats pel Ministeri d'Educació, per les administracions educatives de les comunitats autònomes, per institucions sense ànim de lucre que hagen sigut homologades o reconegudes per estes mateixes administracions educatives, així com els convocats per les universitats: 0,1000 punts per cada 10 hores de cursos superats acreditats: Màxim 2,0000 punts.
Documentació justificativa: Certificat d'estos en què conste de manera expressa el nombre d'hores de duració del curs. En el cas dels organitzats per les institucions sense ànim de lucre, haurà d'acreditar-se fefaentment el reconeixement o l'homologació.
e.3) Per cada especialitat del cos de mestres diferent de la d'ingrés en este, adquirida a través del procediment d'adquisició de noves especialitats previst en els Reials Decrets 850/1993, de 4 de juny; 334/2004, de 27 de febrer, i 276/2007, de 23 de febrer: 0,5000 punts.
Documentació justificativa: Credencial d'adquisició de la nova especialitat o certificació de l'òrgan de l'administració educativa en què conste que la nova especialitat es va obtindre a través del procediment establit en els Reials Decrets 850/1993, de 4 de juny; 334/2004, de 27 de febrer, i 276/2007, de 23 de febrer.
f) Titulacions acadèmiques diferents de les al·legades per a l'ingrés en el cos: Màxim 3,0000 punts.
Únicament es tindran en compte, a l'efecte de valorar-los, els títols amb validesa oficial a l'Estat espanyol. Pel que fa a la baremació de titulacions de primer cicle, es considerarà com a tal la superació d'algun dels cursos d'adaptació.
f.1) Per posseir el títol de doctor: 2,5000 punts
f. 2) Titulacions de segon cicle: pels estudis corresponents al segon cicle de llicenciatures,
f.3) Titulacions de primer cicle: per cada Diplomatura, Enginyeria Tècnica, Arquitectura Tècnica o Títols declarats legalment equivalents o pels corresponents al primer cicle d'una Llicenciatura, Arquitectura o Enginyeria: 1,5000 punts
Documentació justificativa: títol al·legat per a l'ingrés en el cos i tots els que s'aporten com a mèrit o, si és el cas, els certificats de l'abonament dels drets d'expedició, d'acord amb el que preveu l'Orde Ministerial de 8 de juliol de 1988 (BOE de 13). En el cas d'estudis corresponents als primers cicles, les certificacions acadèmiques en què s'acredite la superació d'estos.
g) Altres mèrits: Màxim 11,0000 punts.
g.1) Valoració del treball exercit. Publicacions. Titulacions de règim especial:Fins a 10,0000 punts.
Pels subapartats g.1.1, g.1.2, g.1.3 i g.1.4. només es valorarà l'exercici com a funcionari de carrera.
g.1.1) director/a en centres públics docents o centres de professors i recursos o institucions anàlogues establides per les administracions educatives en les seues convocatòries específiques, així com director d'agrupacions de Llengua i Cultura Espanyoles: 1,5000 punts per any.
Les fraccions d'any es computaran a raó de 0,1250 punts per cada mes complet.
Documentació justificativa: nomenament expedit per l'administració educativa competent amb diligència de possessió i cessament o, si és el cas, certificació en què conste que en este curs continua en el càrrec.
g.1.2) Vicedirector/a, subdirector/a, secretari/ària i cap d'estudis i assimilats en centres públics docents: 1,0000 punt per any.
Les fraccions d'any es computaran a raó de 0,0833 punts per cada mes complet.
Documentació justificativa: nomenament expedit per l'administració educativa competent amb diligència de possessió i cessament o, si és el cas, certificació en què conste que en este curs continua en el càrrec.
g.1.3) Coordinador/a de cicle, coordinador/a de noves tecnologies, coordinador/a de Riscos Laborals o assessor/a de Formació Permanent o les figures anàlogues que cada administració educativa establisca en la seua convocatòria específica: 0,5000 punts per any.
Les fraccions d'any es computaran a raó de 0,0410 punts per cada mes complet.
Documentació justificativa: nomenament expedit per l'administració educativa competent amb diligència de possessió i cessament o, si és el cas, certificació en què conste que en este curs continua en el càrrec.
g.1.4) Per exercici de llocs en l'administració educativa de nivell de complement igual o superior a l'assignat al cos de mestres: 1,5000 punts per any.
Les fraccions d'any es computaran a raó de 0,1250 punts per cada mes complet.
Documentació justificativa: document justificatiu del nomenament expedit per l'administració educativa competent amb diligència de possessió i cessament o, si és el cas, certificació en què conste que en este curs continua en el càrrec.
g.1.5) Per publicacions de caràcter didàctic sobre disciplines objecte del concurs o directament relacionades amb aspectes generals o transversals del currículum o amb l'organització escolar. Fins a 1,0000 punt.
g.1.6) Per publicacions de caràcter científic i projectes i innovacions tècniques sobre les disciplines objecte del concurs: Fins a 1,0000 punt.
Els mèrits aportats d'acord amb els anteriors subapartats g.1.5) i g.1.6) només podran puntuar-se per un d'estos.
Documentació justificativa: aquelles publicacions que estant obligades a consignar l'ISBN, en virtut del que disposa el Decret 2984/1972, de 2 novembre, o si és el cas, l'ISSN o l'ISMN, no en tinguen ells, no seran valorades, així com aquelles en què l'autor en siga l'editor.
En el cas de llibres, els exemplars corresponents o fotocòpia completa d'estos, amb la compulsa, com a mínim, de les pàgines acreditatives de l'autoria, així com certificat de l'editorial on conste la difusió d'estos en llibreries comercials.
Per a la valoració de llibres editats per universitats, organismes o entitats públiques, serà necessari aportar certificació en què conste la distribució i objectius d'estos.
En el cas de revistes, certificació en què conste el nombre d'exemplars, llocs de distribució i venda, o associació científica o didàctica, legalment constituïda, a la qual pertany la revista.
En els supòsits en què l'editorial o l'associació hagen desaparegut, haurà de justificar-se per qualsevol mitjà de prova admissible en dret.
En el cas de publicacions que només es donen en format electrònic, es presentarà un informe oficial en què l'organisme emissor certificarà que la publicació apareix en la base de dades bibliogràfiques. En este document s'indicarà la base de dades, el títol de la publicació, els autors, la revista, el volum, l'any i la pàgina inicial i final.
g.1.7) Les titulacions d'ensenyances de règim especial atorgades per escoles oficials d'idiomes i conservatoris de Música i Dansa es valoraran de la manera següent:
Ensenyances professionals de Música i Dansa: 0,5000 punts
Escoles oficials d'idiomes
Cicle Elemental o certificat de nivell intermedi: 0,5000 punts
Cicle Superior o certificat de nivell avançat: 0,5000 punts
La possessió dels certificats d'aptitud o del nivell avançat de l'escola oficial d'idiomes engloben els dos cicles.
Documentació justificativa: títols que s'aporten com a mèrit o, si és el cas, certificació acreditativa d'haver desenrotllat els estudis conduents a obtindre'ls.
g. 2) Títol de Mestre de Valencià: 1,0000 punt